వాల్‌మార్ట్‌ రాకతో చిన్న వ్యాపారాలు ఛిధ్రమే..!
- ఆన్‌లైన్‌ పేరుతో.. ఆఫ్‌లైన్‌లో విస్తరణే లక్ష్యం
- అందుకే ఫ్లిప్‌కార్టులో బడా వాటా కొనుగోలు
- 'కిరాణా' లక్ష్యంగా భారత్‌లో పాగాకు వ్యూహం
- దొడ్డిదారిన విస్తరించడమే అసలు మెగా ప్లాన్‌
-  రోడ్డున పడనున్న నాలుగు కోట్ల మంది ఉపాధి చిన్న వ్యాపారులు, మారు వర్తకులు, ట్రాన్స్‌పోర్ట్‌ డ్రైవర్లు, హమాలీలు, లాజిస్టిక్స్‌ సంస్థల కుటుంబాలు
- దేశ ఆర్థిక వ్యవస్థకూ పెను ముప్పు
నవతెలంగాణ-వాణిజ్య విభాగం
భారత ఈ-కామర్స్‌ దిగ్గజం ఫ్లిప్‌కార్ట్‌లో కీలక వాటాను చేజిక్కించుకొనే ప్రయత్నాలు కొలిక్కి రావడంతో.. అమెరికా రిటైల్‌ దిగ్గజం వాల్‌మార్ట్‌ భారత మార్కెట్లో తన పూర్తిస్థాయి ఉనికిని పెంచుకొనేందుకు మార్గం సగమమైంది. భారత రిటైల్‌ రంగంలో ఉన్న ఆంక్షల కారణంగా ఇప్పుటి వరకు వాల్‌మార్ట్‌ సంస్థ భారత్‌లో కొన్ని ప్రధాన నగరాలు, పట్టణాల్లోనే తన బీ2బీ రిటైల్‌ స్టోర్లను నిర్వహిస్తూ వస్తోంది. ఇప్పుడు ఫ్లిప్‌కార్ట్‌ కొనుగోలు ద్వారా ఆ సంస్థ దొడ్డిదారిన భారత మార్కెట్లోకి పూర్తిస్థాయిలో అడుగుపెట్టినట్టయింది. ప్రపంచంలోని అతిపెద్ద రిటైల్‌ మార్కెట్లలో ఒకటైన భారత్‌పై తన పట్టు సాధించేందుకు గాను వాల్‌మార్ట్‌ సంస్థ దాదాపు 18 సంవత్సరాలుగా వివిధ రూపాల్లో ప్రయత్నిస్తూనే ఉంది. ప్రభుత్వాలు మారినప్పుడల్లా తనదైన లాబీయింగ్‌తో భారత్‌లో అడుగుపెట్టేందుకు పట్టువదలకుండా ప్రయత్నిస్తూనే ఉంది. స్థానిక ఆందోళనలు, వర్తకులు, చిన్న వ్యాపారుల నుంచి తీవ్ర నిరసనల నేపథ్యంలో ఆయా ప్రభుత్వాలు విదేశీ వాల్‌మార్ట్‌ లాంటి రిటైల్‌ సంస్థలను దేశంలోకి పూర్తిస్థాయిలో అనుమతించేందుకు సాహసం చేయలేకపోయాయి. కొన్ని పరిమితులతో కూడిన అనుమతులను మాత్రమే జారీ చేశాయి. దేశంలో అమలులో ఉన్న రిటైల్‌ నియంత్రణ చట్టాల ప్రకారం గ్రాసెరీ, ఫిజికల్‌ రిటైలింగ్‌ విభాగంలో 49 శాతం విదేశీ ప్రత్యక్ష పెట్టుబడులకు అనుమతి ఉంది. ఈ నేపథ్యంలోనే పరిమిత అనుమతులతో వాల్‌మార్ట్‌ సంస్థ ఇప్పటికే భారత్‌లో బీ2బీ వ్యాపారాన్ని నిర్వహిస్తోంది. దేశ వ్యాప్తంగా ఉన్న దాదాపు 21 బెస్ట్‌ప్రైస్‌ షాప్‌ల ద్వారా సంస్థ భారత్‌లో వ్యాపారం చేస్తోంది.
కిరాణా వ్యాపారమే లక్ష్యంగా వ్యూహం..
వాల్‌మార్ట సంస్థ ప్రధానంగా భారత రిటైల్‌ మార్కెట్లకు ఆయువుపట్టులాంటి కిరాణా దుకాణాలను లక్ష్యంగా చేసుకొని తన వ్యూహాన్ని ముందుకు తీసుకుపోతోంది. ఇందుకు కారణం దేశంలోని ఈ-రిటైల్‌ విభాగంలో కిరాణా సామాన్ల విభాగం ప్రతీ సంవత్సరం చాలా వేగంగా 65-70 శాతం మేర విస్తరిస్తోంది. 2020 నాటికి ఈ విభాగం దాదాపు రూ.10,000 కోట్లకు చేరువ కానుంది. దీంతో ఈ విభాగం నుంచి తన విజయ పరంపరను మొదలు పెట్టాలని వాల్‌మార్ట్‌ భావిస్తోంది. గత కొన్ని రోజులుగా వాల్‌మార్ట్‌ సీఈవో మాటలు వింటుంటే కూడా ఇదే విషయం అవగతమవుతోంది. రానున్న రోజుల్లో దేశవ్యాప్తం గా కిరాణా షాపుల యాజమానులతో జట్టుకడుతామని.. వారి వ్యాపార సరళిలో మార్పులు వచ్చేలా వారికి డిజిటల్‌ ట్రాన్సాక్షన్‌ టెక్నాలజీని కూడా అందించనున్నట్టుగా వాల్‌మార్ట్‌ అధినేత ప్రకటిస్తూ వస్తున్నారు. అయితే ఈ స్టేట్‌మెంట్‌ను క్షుణ్ణంగా విశ్లేషించుకొని.. వాల్‌మార్ట్‌ గత చరిత్రను తోడి చూస్తే ఈ మాట ల్లో ఎంత లోతు దాగిఉందో అర్థమవుతోంది. వాల్‌మార్ట్‌ సంస్థ రానున్న రోజుల్లో దేశ వ్యాప్తంగా 50-60 లక్షల కిరాణా దుకాణా ల వారితో ఒప్పందం చేసుకొనుంది. ఇందుకోసం సంస్థ తాజాగా మరో 2బిలియన్‌ డాలర్లు (రూ.14,000 కోట్లు) ఖర్చు చేయ నునంది. అంటే ఒక ఊర్లో నాలుగైదు కిరాణా షాపులు ఉంటే అందులో ప్రధానమైనవి.. మంచి విస్తీర్ణం కిలిగిన ఒకటి లేదా రెండు దుకాణాలతో ఒప్పందం చేసుకొని.. వారి ద్వారా కిరాణా సామాన్లను ప్రజలకు సప్లయి చేయాలన్నది సంస్థ వ్యూహం. అంటే కొత్తగా మౌలిక వసతులన ఏర్పాటు చేసుకొనే కంటే ఉన్న వసతులను వాడుకొని ఎదగడమే ఇక్కడ సంస్థ లక్ష్యం.
దెబ్బతిననున్న సప్లరు వ్యవస్థ..
వాల్‌మార్ట్‌ నేరుగా కిరాణా సామాన్లను రైతుల నుంచి పెద్ద మొత్తంలో సమీకరించిన సప్లరు చేస్తుండడంతో దళారీ వ్యవస్థ లేక తక్కువ ధరకే సమాన్లు ప్రజలకు అందుబాటులోకి రానున్నాయి. ఫలితంగా మిగతా కిరాణా షాపులు మూసుకోక తప్పని పరిస్థితి. సంప్రదాయక విధానంలో సాగే మన దేశ కిరాణా సామాన్ల వ్యవస్థలో మూడు నుంచి నాలుగు దశల దళారీల వ్యవస్థ కనిపిస్తుంది. అంటే రైతు నుంచి ఉత్పత్తులను కొనడం దగ్గర నుంచి మొదలు పెడితే.. వాటిని వినియోగదారుల వద్దకు చేర్చే క్రమంలో ముగ్గురు లేదా నలుగురు చిన్న వ్యాపారులు కొంత లాభంతో సామాన్లను మార్కెట్‌ చేస్తుండడం కనిపిస్తుంది. ఇప్పుడు వాల్‌మార్ట్‌ రాకతో ఈ వ్యవస్థలో సమూలంగా నాశనమయ్యే ప్రమాదం కనిపిస్తోంది. వాల్‌మార్ట్‌ నేరుగా రైతుల నుంచి సరకును కొనుగోలు చేసి తన నెట్‌వర్క్‌ ద్వారా వాటికి కిరాణా షాపులకు చేరవేస్తుంది. అక్కడ వ్యాపారికి కస్టమర్లను కూడా వాల్‌మార్ట్‌ సంస్థ ఆన్‌లైన్‌ రూపంలో అందించనుంది. దీంతో మారు వర్తకులు, చిన్న వ్యాపారుల వ్యవస్థకు తెరపడనుంది. దీంతో వ్యాపార వ్యవస్థపై ఆధార పడి జీవిస్తున్న చిన్న వ్యాపారులు, మారు వర్తకులు, సరుకు రవాణా సంస్థలు, డ్రైవర్లు, హమాలీలతో పాటు అనుబంధ విభాగాల్లోని జీతగాళ్ల జీవితాలు ఛిద్రం కానున్నాయి. ఫలితంగా చాలా కుటుంబాలు రోడ్డున పడే అవకాశం ఉంది. అయితే వినియోగదారులకు మాత్రం చౌకగా వస్తువులు లభించనున్నాయి. ఇక కిరాణా షాపుల్లో కియోస్కీ మెషిన్లను ఉంచి ఫిప్‌కార్ట్‌ వేదికగా వస్తువులను ఆర్డర్‌ చేయించి.. ఆ వెంటనే వస్తువులను ఇంటికి డెలివరీ చేసేలా వ్యవస్థను రూపొందించనున్నట్లు సమాచారం. అంటే అన్‌లైన్‌ సంస్థ కాబట్టి ఆర్డర్‌ ఆన్‌లైన్‌లో తీసుకొని ఆఫ్‌లైన్‌లో సరుకుల డెలివరీ చేసేలా వాల్‌మార్ట్‌ వ్యూహాన్ని రూపొందించనట్టుగా సమాచారం. దేశంలోని టెలికాం విప్లవాన్ని ఆసరాగా చేసుకొని ప్రభుత్వానికి టోకరా ఇస్తూ భారత మార్కెట్లోకి అడుగుపెట్టాలన్న వ్యూహాన్ని వాల్‌మార్ట్‌ పక్కాగా అమలు చేస్తోంది. ఫ్లిప్‌కార్ట్‌ కొనుగోలు అనేది ఈ వ్యూహంలో భాగమే.
రెండేండ్లుగా దొడ్డిదారి ప్రయత్నాలు..
సంప్రదాయక మార్కెటింగ్‌ వ్యవస్థ బలంగా ఉండడంతో నేరుగా భారత మార్కెట్లోకి అడుగుపెట్టి విస్తరించడం అసాధ్యమని తెలుసుకున్న వాల్‌మార్ట్‌ సంస్థ దొడ్డిదారిలో భారత్‌లో విస్తరించాలని 2016లోనే నిర్ణయించుకుంది. నేరుగా కాకపోయినా ఈ-కామర్స్‌ వేదికగా రిటైల్‌ వ్యాపారాన్ని దేశంలో విస్తరించాలని ప్రణాళిక రచించింది. ఇందుకుగాను భారత ఈ-కామర్స్‌ విపణిలో దిగ్గజంగా ఎదిగిన ఫిప్‌కార్ట్‌ను చేజిక్కించుకొంటే భారత మార్కెట్లో పరోక్షంగానైనా పాగా వేయోచ్చన్నది ఆ సంస్థ వ్యూహం. ఇందులో భాగంగా రెండేండ్లుగా ఫిప్‌కార్ట్‌ భాగస్వాములతో మంతనాలు జరుపుతూ వచ్చింది. దాదాపు రేండేండ్ల బేరసారాల తరువాత రూ.1,05,000 కోట్లకు ఫిప్‌కార్ట్‌లో ప్రధాన వాటాను హస్తగతం చేసుకొనే విషయంలో విజయం సాధించింది. వాల్‌మార్ట్‌ సంస్థ ఫ్లిప్‌కార్ట్‌లో ప్రధాన వాటాను సొంతం చేసుకోవడం వెనుక బాడా ప్లాన్‌ కనిపిస్తోంది. ఫిప్‌కార్ట్‌కు దేశ వ్యాప్తంగా బలమైన సప్లరు చైన్‌ ఉంది. ఇదే అంశం వాల్‌మార్ట్‌ను బాగా ఆకర్షించింది. పేరుకు ఆన్‌లైన్‌ వర్తక సంస్థగా అడుగుపెట్టినా.. ఈ సప్లరు చైన్‌ ఆధారంగా భారత్‌లో నలుమూలలా ఆఫ్‌లైన్‌ వ్యాపారం నిర్వహించవచ్చన్నది ఆ సంస్థ అసలు ప్లాన్‌గా తెలుస్తోంది.
బాడా ప్లాన్‌తోనే భారత్‌పై దృష్టి..
వాల్‌మార్ట్‌ సంస్థ ఫ్లిప్‌కార్ట్‌లో ప్రధాన వాటాను సొంతం చేసుకోవడం వెనుక బాడా ప్లాన్‌ కనిపిస్తోంది. ఫిప్‌కార్ట్‌కు దేశ వ్యాప్తంగా బలమైన సప్లరు చైన్‌ ఉంది. ఇదే అంశం వాల్‌మార్ట్‌ను బాగా ఆకర్షించింది. పేరుకు ఆన్‌లైన్‌ వర్తక సంస్థగా అడుగుపెట్టినా.. ఈ సప్లరు చైన్‌ ఆధారంగా భారత్‌లో నలుమూలలా ఆఫ్‌లైన్‌ వ్యాపారం నిర్వహించవచ్చన్నది ఆ సంస్థ అసలు ప్లాన్‌గా తెలుస్తోంది.
ఆర్థిక వ్యవస్థకు తీరని దెబ్బ..
దొంగ మార్గంలో వాల్‌మార్ట్‌ భారత్‌లో విస్తరించడం వల్ల మన దేశ ఆర్థిక వ్యవస్థకు తీరని లోటు కలిగే ప్రమాదం కనిపిస్తోంది. దాదాపు 125 కోట్ల జనాభా ఉన్న మన దేశంలో రిటైల్‌ మార్కెట్‌ విలువ దాదాపు 600 బిలివాల్‌మార్ట్‌ రాకతో చిన్న వ్యాపారాలు ఛిధ్రమే..!
మీ స్నేహితులకు రికమెండ్ చెయ్యండి